
        REPUBLIKA HRVATSKA
     TRGOVAČKI SUD U OSIJEKU


R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 za otvaranje stečajnog postupka nad dužnikom VODOGRADNJA OSIJEK d.d., Osijek, Petofi Sandora 206/a, MBS: 030035792, OIB: 84765164046, dana 10. svibnja 2018. godine


r i j e š i o   j e


Vještaku ČORLUKA REVIZIJA d.o.o. za reviziju i poslovno savjetovanje, Vinkovci, Trg bana Josipa Šokčevića 2, MBS: 030104376, OIB: 46264001175 produljuje se rok u kojem je obvezan dostaviti sudu pisani nalaz i mišljenje na što ga je ovaj sud pozvao rješenjem posl.  br. 7 St-37/18-21 od 19. travnja 2018. godine za daljnjih 15 dana računajući od isteka roka čije je produljenje zatraženo.


Obrazloženje


	Rješenjem ovoga suda posl. br. 7 St-37/18-21 od 19. travnja 2018. godine radi ispitivanja gospodarsko-financijskog stanja dužnika i radi ispitivanja je li dužnik prezadužen, određeno je izvođenje dokaza financijsko – knjigovodstvenim vještačenjem a za vještaka je imenovan ČORLUKA REVIZIJA d.o.o. za reviziju i poslovno savjetovanje, Vinkovci, Trg bana Josipa Šokčevića 2, MBS: 030104376, OIB: 46264001175 stalni sudski vještak za računovodstvo i financije. 

	Navedenim rješenjem je određeno da je vještak dužan podnijeti sudu svoj pisani nalaz i mišljenje u roku od 15 dana od dana dostave ovog rješenja, u tri primjerka. Navedeno rješenje vještak je primio 25. travnja 2018. godine.

	Podneskom od 8. svibnja 2018. godine vještak je predložio sudu produljenje roka za dostavu nalaza i mišljenja navodeći da u navedenom roku nije u mogućnosti udovoljiti nalogu suda zbog obimnosti i složenosti  predmeta utvrđivanja prezaduženosti dužnika. 

	Budući da je vještak u roku podnio ovom sudu prijedlog za produljenje roka za postupanje po nalogu suda a razlozi zbog kojih predlaže produljenje roka su prema ocjeni suda opravdani zbog velike imovine i poslovne dokumentacije dužnika sud je na temelju odredbe čl. 111. st. 2. Zakona o parničnom postupku ("Narodne novine" br. 53/91, 91/92, 58/93, 112/99, 88/01, 117/03, 88/05, 2/07, 84/08, 123/08, 57/11, 148/11, 25/13 i 89/14; dalje ZPP) u vezi s čl. 10. Stečajnog zakona („Narodne novine“ broj 71/15 i 104/17) odlučio kao u izreci rješenja. 
 
U Osijeku 10. svibnja 2018.        
        
STEČAJNI SUDAC
mr. sc. Boris Vuković



Zapisničar Danijela Špeletić


UPUTA O PRAVNOM LIJEKU:
Protiv rješenja o produljenju roka nije dopuštena žalba.


DNA:
-vještak ČORLUKA REVIZIJA d.o.o. za reviziju i poslovno savjetovanje, Vinkovci, Trg bana  Josipa Šokčevića 2
-eOglasna ploča suda 
-kal. 06.06.2018.

